ବାରିପଦା, ଅଗଷ୍ଟ ୨୪ (ଲୋକାଲ ୱାୟାର) : ମୟୂରଭଞ୍ଜ ଜିଲ୍ଲା ବାରିପଦା ସହର ଉପକଣ୍ଠରେ ଆଜି ସକାଳୁ ସକାଳୁ ଏକ ହାତୀ ବୁଲୁଥିବା ସ୍ଥାନୀୟ ଲୋକ କହିଛନ୍ତି ।
ସ୍ଥାନୀୟ ଲୋକଙ୍କ ସୂଚନା ଅନୁସାରେ, ଏକ ଦନ୍ତାହାତୀ ଗୋଠଛଡା ହୋଇ ୧୮ ନମ୍ବର ଜାତୀୟ ରାଜପଥ ସ୍ଥିତ ଦାରଗାଡେଇ ଗୋଲେଇ ନିକଟରେ ବୁଲୁଥିବା ଦେଖି ଲୋକେ ଆତଙ୍କିତ ହୋଇପଡିଥିଲେ । କିଛି ସମୟ ଜାତୀୟ ରାଜପଥରେ ଗାଡି ଚଳାଚଳ ବନ୍ଦ ରହିଥିଲା ।
ବାରିପଦା ବନବିଭାଗ କର୍ମଚାରୀ ହାତୀର ଗତିବିଧି ଉପରେ ନଜର ରଖିଛନ୍ତି । ତେବେ ହାତୀଟି କାହାର କ୍ଷୟକ୍ଷତି କରି ନ ଥିବା ସୂଚନା ମିଳିଛି ।
